CELEX: 
Language: mt
Date: 1003-03-03
Title: Rakkomandazzjoni għal Rakkomandazzjoni tal-Kunsill bil-għan li tingħata twissija bikrija lill-Italja sabiex jiġi evitat li jseħħ defiċit eċċessiv (ippreżentata mill-Kumissjoni fi qbil ma' l-Artikolu 99(4) tat-Trattat) # Proposta għal Deċiżjoni tal-Kunsill dwar li ssir pubblika r-rakkomandazzjoni bil-għan li tingħata twissija bikrija lill-Italja sabiex jiġi evitat li jseħħ defiċit eċċessiv (preżentata mill-Kumissjoni fi qbil ma' l-Artikolu 99(4) tat-Trattat)

Avis juridique important

|

52004SC0485(01)

Rakkomandazzjoni għal Rakkomandazzjoni tal-Kunsill bil-għan li tingħata twissija bikrija lill-Italja sabiex jiġi evitat li jseħħ defiċit eċċessiv (ippreżentata mill-Kumissjoni fi qbil ma' l-Artikolu 99(4) tat-Trattat)  /* SEK/2004/0485 finali */  

Rakkomandazzjoni għal RAKKOMANDAZZJONI TAL-KUNSILL bil-għan li tingħata twissija bikrija lill-Italja sabiex jiġi evitat li jseħħ defiċit eċċessiv (ippreżentata mill-Kumissjoni fi qbil ma' l-Artikolu 99(4) tat-Trattat)MEMORANDUM TA' SPJEGAZZJONIIr-Regolament tal-Kunsill (KE) Nru 1466/97, li jitratta t-tisħiħ tas-sorveljanza tal-pożizzjonijiet tal-baġit u s-sorveljanza u l-koordinazzjoni tal-politika ekonomika  [1], jinkludi sistema ta' twissija bikrija li biha l-Kunsill jista' javża lil Stat Membru minn kmieni dwar il-ħtieġa li tittieħed azzjoni baġitarja korrettiva sabiex tipprevjeni li defiċit ta' gvern isir eċċessiv. L-Artikolu 6(2) tar-regolament jistipola, għall-Istati Membri li jagħmlu sehem mill-munita unika, kif tiġi applikata s-sistema ta' twissija bikrija. Iseħħ kontroll regolari ta' l-implimentazzjoni tal-programmi ta' stabilità mill-Kunsill, l-aktar bil-għan li jingħarfu divergenzi sinifikanti, attwali jew mistennija, tal-pożizzjoni tal-baġit fil-konfront ta' l-għan fuq iż-żmien mezzan għall-bilanċ tal-gvern, jew inkella l-mogħdija li twassal għall-aġġustament lejn dan il-għan, kif stipulat fil-programm. Jekk jinqala' l-każ li l-Kunsill jagħraf diverġenza sinfikattiva, jindirizza rakkomandazzjoni lill-Istat Membru kkonċernat sabiex jieħu l-miżuri meħtieġa għall-aġġustament, u dan isir bil-għan li tingħata twissija bikrija sabiex tipprevjeni s-seħħ ta' defiċit eċċessiv. Din it-twissija bikrija ssir fi qbil mal-proċedura ta' l-Artikolu 99(4) tat-Trattat u hija bbażata fuq rakkomandazzjoni mill-Kummissjoni.[1]  ĠU L 209, tat-2.8.1997Meta tiġi biex tara jekk għandhiex tattiva l-mekkaniżmu ta' twissija bikrija, il-Kummissjoni [2] tqis dawn l-elementi: id-daqs taċ-ċaqliq baġitarju, jiġifieri kemm tkun diverġenti l-pożizzjoni tal-baġit ta' Stat Membru mill-miri stipulati fil-programmi ta' stabilità jew ta' konverġenza; ir-raġuni għaċ-ċaqliq baġitarju, jiġifieri jekk id-diverġenza tal-bilanċ attwali mill-għan tistax tiġi spjegata bis-saħħa ta' fatturi purament ċikliċi; u r-riskju ta' pożizzjoni ta' defiċit eċċessiv, jiġifieri, jekk hemmx ir-riskju li jinqabeż il-valur ta' referenza tat-3% tal-GDP.[2]  KUMM(2002) 668 finali tas-27.11.2002.L-għanijiet stipolati u r-riżultati mfittxija fir-rigward tad-defiċitL-aġġornament ta' l-2002 tal-programm ta' stabilità ta' l-Italja, mressaq lill-Kummissjoni fl-20 ta' Novembru 2002, kopra l-perjodu mill-2002 sa l-2006. It-tbassir tiegħu kien ta' defiċit pubbliku ta' 1.5% tal-GDP fl-2003, fid-dawl ta' l-ipotesi ta' żjieda tal-GDP reali ta' 2.3%, u defiċit governattiv reali ta' 0.6% tal-GDP fl-2004, b'ipotesi ta' żjieda fil-GDP reali ta' 2.9%. Dan ġie segwit minn sensiela ta' reviżjonijiet (murija fit-tabella aktar 'l isfel) li ħarġu mir-riżultai baġitarji ta' l-2002 li kienu agħar milli mistenni, it-tbassir aġġornat għat-tkabbir ekonomiku, u l-kunsiderazzjoni mill-ġdid ta' l-għanijiet baġitarji. Fit-tbassir uffiċjali ppreżentat f'Settembru 2003 flimikien mal-baġit, it-tbassir għad-defiċit ta' l-2003 ġie ffissat għal 2.5% tal-GDP, bi tkabbir reali tal-GDP ta' 0.5%. Id-defiċit ta' l-2004 kellu għan ta' 2.2% tal-GDP, b'ipotesi ta' tkabbir reali tal-GDP ta' 1.9%. Dawn il-figuri kemm għall-2003 kif ukoll għall-2004 ġew ikkonfermati fl-aġġornament tal-programm ta' stabilità mressaq fl-1 ta' Diċembru 2003.&gt;TABELPOSITION&gt;Ir-reviżjonijiet 'l isfel suċċessivi tat-tkabbir ekonomiku u r-reviżjonijiet 'il fuq tad-defiċit tal-baġit jirriflettu xejra li ġiet enfasizzata fil-valutazzjonijiet tekniċi tas-servizzi tal-Kummissjoni dwar il-programmi ta' stabilità aġġornati [3] u fl-opinjonijiet tal-Kunsill dwar l-istess programmi. [4] Il-pjani baġitarji kienu bbażati, b'mod rikorrenti, fuq ipotesi ta' tkabbir ekonomiku li kienu ottimisti żżejjed, l-aktar f'dak li għandu x'jaqsam mat-tbassir għat-tkabbir ekonomiku fuq iż-żmien mezzan. Bħala riżultat, ir-riżultati baġitarji f'persentaġġ tal-GDP kienu agħar mill-għanijiet stabiliti kemm f'termini nominali kif ukoll f'dawk aġġustati ċiklikament, anki mingħajr miżuri diskrezzjonarji espansjonarji addizzjonali tul is-sena fiskali. Ir-reviżjonijiet suċċessivi tal-GDP reali waqqgħu l-livell tal-prodott potenzjali [5]. Dak li kellu jkun, skond kif ibbażat fuq it-tbassir uffiċjali, bħala detorjarament baġitarju ċikliku ħareġ bħala wieħed ta' natura strutturali. Minkejja li kull tbassir ta' tkabbir ekonomiku huwa intrinsikament suġġett għall-iżbalji, u bosta analisti ma rnexxielhomx jantiċipaw kemm kien se jdum ir-ritmu mnaqqas ċikliku attwali, il-grad u l-persistenza ta' l-ottimiżmu fit-tbassir għat-tkabbir ekonomiku ta' l-Italja mhuwiex konsistenti ma' strateġija fiskali prudenti.[3]  Il-valutazzjonijiet ta' l-aġġornament ta' l-2002 u l-aġġornament ta' l-2003 tal-programm ta' stabilità jistgħu jiġu kkonsultati fuq  http://europa.eu.int/comm/economy_finance/about/activities/sgp/cswd_en.htm.[4]  ĠU C 26 , ta' l-4.2.2003; ĠU C 51, tas-26.2.2002; ĠU C 77, tad-9.3.2001.[5]  Ibbażat fuq il-metodu għall-kalkolu tal-prodott potenzjali u d-differenza bejn il-prodott effettiv u l-prodott potenzjali adottat mill-Kunsill fit-12 ta' Luju 2002.Id-diverġenza mill-għan baġitarju fl-2003Fl-2003, skond ir-rapport ta' l-1 ta' Marzu 2004 tad-defiċit governattiv u l-livelli ta' dejn (notifikazzjoni EDP), it-tkabbir tal-GDP reali kien ta' 0.3%, u d-defiċit ta' 2.4% tal-GDP, 0.9 ta' punt perċentwali ogħla mill-għan tad-defiċit oriġinali, minkejja miżuri ta' darba li l-impatt tagħhom kien stmat 'il fuq minn 2 punti perċentwali tal-GDP. Mingħajr miżuri ta' darba, id-defiċit kien ikun ta' aktar minn 4½ % tal-GDP. [6][6]  "Miżuri ta' darba ", huma miżuri li jwasslu għal deterjorament jew titjib temporanju (u għalhekk riversibbli għal kollox) fil-bilanċ tal-baġit. Il-fattur kritiku huwa impatt sinifikattiv, transitorju u identifikabbli fuq il-kontijiet pubbliċi, li jmur lil hinn minn xi effett possibilment fit-tul li jista' joħroġ mill-miżura. Partikolarment, anki jekk ma jistax jiġi eskluż li l-maħfriet taat-taxxa jistgħu jwasslu għal bażi ta' taxxa permanentament usa' u għalhekk ma jkunux purament ta' darba, l-effett ta' l-impatt fis-sena li fiha jkunu dovut id-dħul mill-maħfra tat-taxxa jista' jiġu ċertament kwalifikati bħala temporanji.Iċ-ċaqliq fl-2003 mqabbel mal-programm aġġornat ta' stabilità ta' l-2002 huwa dovut għal ratio ta' nefqa primarja għall-GDP ta' 1.7 punti perċentwali ogħla minn dak ippjanat, inkluż nuqqas fid-dħul mill-bejgħ ta' assi reali b'xi 0.4 ta' punt perċentwali tal-GDP. [7] Nuqqas ieħor fil-konfront tat-tbassir, li ġie minn valutazzjoni ottimistika żżejjed tal-kontenut fiskali tat-tkabbir ekonomiku, ġie kkumpensat għal kollox minn dħul aktar milli kien mistenni wara li ngħatat maħfra fiskali. Komplessivament, iċ-ċaqliq imqabbel mal-programm ta' stabilità aġġornat ta' l-2002 fil-bilanċ primarju tal-baġit kien ta' 1.6% tal-GDP, u b'hekk ikkonferma x-xejra ta' tnaqqis fil-bilanċ primarju wara l-bilanċi favorevoli għolja rreġistrati fl-aħħar tad-90ijiet. Minħabba pagamenti ta' l-imgħax ta' 0.7%, li kienu inqas milli uffiċjalment imbassra, l-overrun tal-baġit kien, kif muri fuq, ta' 0.9% tal-GDP.[7]  Skond is-Sistema Ewropea tal-Kontijiet Nazzjonali (SEC95), il-bejgħ ta' l-assi reali huwa rreġistrat bħala t-tnaqqis tal-gross tal-kapital fiss.Fuq il-bażi tal-metodu komuni għall-kalkolu tal-prodott potenzjali u tad-differenza bejn il-prodott effettiv u potenzjali, it-tbassir tal-Kummissjoni għar-Rebbiegħa ta' l-2004 jistima d-defiċit aġġustat ċiklikament fl-2003 għal 1.9% tal-GDP, titjib ta' 0.3 ta' punt perċentwali meta mqabbel mas-sena ta' qabel. Dan ir-riżultat inkiseb bis-saħħa ta' miżuri ta' darba, kif imsemmi fuq, stmati għal ftit aktar minn 2 punti perċentwali tal-GDP, b'żjieda ta' madwar 1.5 punti perċentwali fl-2002.Id-diverġenza mill-għan baġitarju ta' l-2004Fl-2004, skond it-tbassir tal-Kummissjoni tar-Rebbiegħa 2004, it-tkabbir reali tal-GDP huwa mistenni li jkun ta' 1.2% u, fin-nuqqas ta' miżuri addizzjonali, id-defiċit governattiv ġenerali huwa mbassar li jkun ta' 3.2% tal-GDP, għalhekk 'il fuq mill-valur ta' referenza stabilit fit-Trattat. Minkejja li bdew jonqsu meta mqabbla ma' l-2003, miżuri ta' darba, stmati għal madwar punt perċentwali tal-GDP, għadhom sostanzjali. Għalhekk, jekk nieħdu l-valur nett tal-miżuri ta' darba, id-defiċit stmat ikun ta' madwar 4ĵ % tal-GDP.Fuq il-bażi tat-tbassir tal-Kummissjoni tar-Rebbiegħa 2004, iċ-ċaqliq fl-2004 huwa ta' 1.0 punt perċentwali relattiv għal 2.2% ta' l-għan rivedut tal-GDP kif stipulat fil-programm ta' stabilità aġġornat ta' l-2003 u ta' 2.6 punti perċentwali relattiv għall-għan tad-defiċit ta' 0.6% tal-programm ta' stabilità aġġornat ta' l-2002. It-tbassir tal-Kummissjoni tar-Rebbiegħa 2004 jistima li d-defiċit tal-baġit aġġustat ċiklikament se jogħla b' 0.7 ta' punt perċentwali meta mqabbel ma' l-2003 għal 2.6% tal-GDP, ogħla sew mil-livell meħtieġ biex jiġi żgurat marġni ta' sigurtà kontra l-qbiż tal-valur ta' 3% tal-valur ta' referenza tal-GDP.Id-differenza bejn it-tbassir tal-Kummissjoni tar-Rebbiegħa 2004 ta' 3.2% tal-GDP u l-għan uffiċjali rivedut ta' 2.2% kif stipulat fil-programm ta' stabilità aġġornat ta' l-2003 huwa dovut għall-fatt li t-tbassir tal-Kummissjoni jqis dawn l-elementi li ġejjin: (i) riżultati agħar fl-2003 - jekk wieħed jeskludi l-kontribut tal-miżuri ta' darba; (ii) tkabbir ekonomiku iżgħar fl-2004; (iii) żjidiet akbar fil-kumpens għal kull impjegat fis-settur pubbliku, fuq il-bażi ta' żviluppi kuntrattwali reċenti; (iv) valutazzjoni aktar kawta, imma xorta waħda ottimistika, tal-bejgħ ta' assi reali ta' propjetà ta' l-Istat; (u) l-ANAS, l-aġenzija li għandha f'idejha l-investiment fis-sistema statali tat-toroq u l-manutenzjoni tagħħa, għadha qed titqies prudenzjalment bħala fi ħdan is-settur governattiv ġenerali, bil-kontra tat-tbassir uffiċjali [8]. It-tbassir tal-Kummissjoni tar-Rebbiegħa 2004 madankollu jinkorpora stimi uffiċjali ta' l-estimi baġitarji għal numru ta' miżuri (l-estensjoni tat-termini għall-maħfra tat-taxxa fuq dħul li ma kienx ġie ddikjarat fl-imgħoddi, maħfra fir-rigward ta' nuqqasijiet fiskali fil-konfront ta' l-allokazzjoni ta' l-artijiet u l-iskema ta' ħlas tat-taxxa) li, madankollu, għandhom imnejn ma jitwettqux kif maħsub.[8]  L-ANAS ġiet ittrasformata f'kumpanija joint-stock fl-2002. Fl-2002 u l-2003 l-Istat u l-Eurostat qiesu li ma kienux twettqu l-ħtiġijiet għal klassifkazzjoni lil hinn mill-amministrazzjoni pubblika, l-aktar il-fatt li l-bejgħ, kif jirriżulta mis-Sistema Ewropea tal-Kontijiet Nazzjonali (SEC 95), kien ikopri għallinqas 50% ta' l-ispejjeż ta' produzzjoni (inkluż id-deprezzament ta' l-assi eżistenti).It-tnaqqis kajman fir-ratio bejn id-dejn pubbliku u l-GDPIl-livell tar-ratio bejn id-dejn pubbliku ġenerali u l-GDP għadu wieħed għoli u joħloq preokkupazzjoni kbira. Fil-programm ta' stabilità aġġornat ta' l-2002, ir-ratio kien maħsub li jonqos b'9.5 punti perċentawali fil-perjodu bejn tmiem l-2001 u tmiem l-2004, sabiex jilħaq 100.4% tal-GDP. Fil-programm ta' stabilità aġġornat ta' l-2003, il-għan uffiċjali għar-ratio dejn-għal-GDP fi tmiem l-2004 ġie rivedut għal 105% tal-GDP. F' Marzu ta' l-2004 id-dejn fi tmiem l-2003 ġie notifikat għal 106.2 % tal-GDP. [9] Mingħajr miżuri straordinarji bħall-konverżjoni ta' dejn miżmum mill-Banca d'Italia fl-2002 u l-bejgħ ta' ishma tal-gvern fl-ENEL, l-ENI u l-Poste SpA li sar flimkien mat-trasformazzjoni tal-Cassa Depositi e Prestiti (li kien qabel il-bank pubbliku għas-self u d-depożisti) f'kumpanija joint-stock fl-2003, ir-rato tad-dejn bilkemm kien sejjer jonqos mill-2001. Fl-2004, it-tbassir tal-Kummissjoni tar-Rebbiegħa 2004 huwa ta' 106% tal-GDP, li fil-qofol baqa' kif kien meta mqabbel mas-sena ta' qabel minkejja d-dħul mill-privatizzazzjonijiet ta' 1% tal-GDP (kif stipulat fil-programm ta' stabilità aġġornat ta' l-2003)[9]  Lil hinn mir-reviżjonijiet normali tad-dejn u tad-data tal-GDP, bin-notifikazzjoni EDP ta' l-1 ta' Marzu 2004 is-sensiela ta' figuri tad-dejn ta' l-amministrazzjoni pubblika mill-1999 ġiet reveduta sabiex tinkorpora informazzjoni dwar depożiti postali (kontijiet kurrenti) li ma kienux ġew inklużi. Dan il-figuri reġgħu ġew reveduti sabiex jiġu aġġustati ċerti entrati konsolidati.It-triq lejn it-tnaqqis fid-dejn ixxekklet minn: (i) iċ-ċaqliq suċċessiv fil-bilanċ tal-baġit, (ii) tkabbir nominal fil-GDP ta' 0.5% fl-2002-2003, li kien inqas minn dak imbassar, minħabba f' ipotesi ottimistika għat-tkabbir reali fil-GDP, li madankollu kien parzjalment imtaffi minn żjidiet ogħla minn dawk imbassra fid-deflatur tal-GDP; u (iii) f'dak li għandu x'jaqsam ma' l-aġġustament fl-istock flow, żjieda kontinwa fis-self ta' kontanti (il-fabbisogno di cassa delle amministrazioni pubbliche - miżura tad-defiċit ibbażata fuq il-likwidità u li tinkludi t-transazzjonijiet b'assi finanzjarji imma teskludi d-dħul mill-privatizzazzjonijiet) fuq id-defiċit skond id-definizzjoni ta' Maastricht (fuq bażi tad-dovuti u b'esklużjoni ta' transazzjonijiet finanzjarji).Ir-rabta bejn il-fabbisogno u d-definizzjoni ta' Maastricht mhix għal kollox trasparenti. Id-diskrepanza bejn iż-żewġ aggregati tirriżulta minn: (i) id-differenza persistenti u inesplikabbli bejn il-kontijiet tal-kontanti u tad-dovuti li, min-natura ta' dawn l-aggregati, għandhom jikkanċellaw lil xulxin biż-żmien, (ii) transazzjonijiet finanzjarji u (iii) ġudizzji statistiċi. Mill-1999, id-differenza kumulattiva bejn il-fabbisogno u d-defiċit skond id-definizjoni ta' Maastricht huwa ta' xi 8 punti perċentwali tal-GDP fuq it-tnaqqis tar-ratio tad-dejn mal-GDP.Għal dak li għandu x'jaqsam mal-ġejjieni, bosta fatturi jxekklu s-sostenibilità fit-tul tal-finanzi pubbliċi. L-ewwelnett, il-bilanċ favorevoli primarju naqas b'mod kostanti fl-aħħar snin u fl-2003 kien 2.9% tal-GDP, li jikkorrispondi għal bilanċ favorevoli aġġustat ċiklikament ta' 3.4% fl-istima tas-servizzi tal-Kummissjoni; it-tnejn huma mistennija jonqsu aktar matul l-2004 (tbassir tar-Rebbiegħa ta' l-2004). Kif enfasizzat fil-valutazzjoni teknika tas-servizzi tal-Kummissjoni tal-programm ta' stabilità aġġornat ta' l-2003, u kif rikonoxxut fil-programm innifsu, dan il-livell mhuwiex se jiżgura s-sostenibbiltà fit-tul tal-finanzi pubbliċi, minħabba l-impatt fuq il-baġit ta' popolazzjoni dejjem qed tixjieħ [10]. It-tieni, qed jiġu fi tmiemhom il-benefiċċji mir-rata mnaqqsa ta' taxxa ta' l-imgħax impliċita fuq id-dejn marbut mal-proċess ta' konverġenza ta' Maastricht: il-marġini ta' qliegħ mir-rifinanzjament ta' bonds antiki b'rata għolja bis-saħħa ta' ħruġ ġdid b' rati ħafna aktar baxxi huma kważi eżawrit għal kollox. Fil-fatt, hemm riskju li l-piż ta' l-imgħax fuq id-dejn jista' jerga' jibda jogħla, hekk kif ir-rati ta' l-imgħax tas-suq aktarx jiżdiedu mil-livelli baxxi storiċi li kienu laħqu fis-snin imgħoddija. Fl-istess ħin, hemm ukoll il-fatt li l-ġejjieni tat-tnaqqis tad-dejn se jkun ukoll effettwat minn rata baxxa ta' tkabbir potenzjali baxx, li ma jistax jiġi mistenni li jirkupra b'mod sinifikanti jekk l-Italja ma tapplikax b'mod qawwi riformi strutturali fil-kuntest ta' l-għanijiet ta' l-aġenda ta' Lisbona. Fl-aħħar, id-differenza bejn il-kontijiet tal-kontanti u tad-dovuti huma ostaklu ieħor għat-tnaqqis tad-dejn.[10]  Valutazzjoni ta' l-aġġornament ta' l-2003 tal-Programm ta' Stabilità ma' l-Italja (2003-20070, ECFIN/18/04-EN (http://europe.eu.int/comm/economy_finance/about/activities/sgp/country/commwd/it/com_it20032004.pdf).Konklużjonijiet politiċiIl-Kummissjoni tqis li t-tbassir tal-Kummissjoni tar-Rebbiegħa 2004 juri: (1) ċaqliq sinifikanti fil-pożizzjoni baġitarja għall-2004 ta' punt perċentwali wieħed meta mqabbel ma' l-għan tad-defiċit għal-programm ta' stabilità aġġornat ta' l-2003 (2.2% tal-GDP), li mbagħad kien żdied għal 0.6% ta' l-għan tal-GDP fil-programm ta' stabilità aġġornat ta' l-2002; (2) li hemm diverġenza sinifikanti mill-mogħdija lejn pożizzjoni fuq iż-żmien mezzan ta' bilanċ li tkun għalqet qrib il-bilanċ jew b'bilanċ favorevoli, liema diverġenza tista' tiġi fil-biċċa l-kbira spjegata minn deċelerazzjoni tal-GDP li, kif misħuq f'opinjonijiet tal-Kunsill suċċessivi dwar l-aġġornamenti tal-programm ta' stabilità, kienet dejjem sottovalutata; (3) li d-diverġenza toħroġ minkejja kontribut imdaqqas minn miżuri ta' darba li jammonta għal punt perċentwali wieħed; (4) li fin-nuqqas ta' miżuri korrettivi addizzjonali, id-defiċit mistenni fl-2004 se jaqbeż il-valur ta' referenza ta' 3% stabilit fit-Trattat; (5) li l-istima tal-bilanċ tal-baġit aġġustat ċiklikament huwa 'il fuq sew mil-livell ta' 1.5% tal-GDP li jista' jiżgura marġni ta' sigurtà li jgħin biex ma jinqabiżx il-valur ta' referenza ta' 3% tal-GDP; (6) li d-devjazzjoni mill-mogħdija lejn pożizzjoni fiż-żmien mezzan li tkun qrib il-bilanċ jew b'bilanċ favorevoli għandha mnejn tikber aktar fl-2005 fid-dawl tat-twarrib progessiv ippjanat ta' miżuri ta' darba - il-Kummissjoni tbassar defiċit ibbażat fuq il-leġislazzjoni eżistenti ta' 4% tal-GDP, flimkien ma' rkupru ta' l-ekonomija; u (7) li t-triq lejn it-tnaqqis ta' dejn hija pperikolata bl-istess mod, minkejja pjani kbar ħafna ta' privatizzazzjoni ta' 1.1% tal-GDP.Dan jitlob għall-attivazzjoni tas-sistema ta' twissija bikrija fil-każ ta' l-Italja.Fid-dawl ta' dan kollu, l-awtoritajiet Taljani għandhom jieħdu miżuri addizzjonali sabiex jiżguraw li d-defiċit ġenerali tal-gvern ma jaqbiżx it-3% tal-valur ta' referenza tal-GDP.Jekk isir aġġustament ippjanat sew, maħsub bħala l-ewwel pass fi ħdan programm multiannwali kredibbli, jista' jagħti l-każ li l-effett pożittiv ta' fiduċja jinħoloq u għalhekk jgħin sabiex itaffi effetti negattivi fuq id-domanda fiż-żmien fil-qosor. Dan l-aġġustament għandu jdur madwar it-tnaqqis sostanzjali u r-rikompożizzjoni tan-nefqa, sabiex jinħoloq spazju għat-tnaqqis maħsub tal-piż tat-taxxa, u għandu wkoll jinbena madwar aċċelerazzjoni fit-tnaqqis tar-ratio tad-dejn mal-GDP. Jidher li fuq medda ta' żmien fit-tul, dan iwassal għal żjieda u titjieb fil-potenzjal tal-tkabbir.Jidher għahekk xieraq li jiġu implimentati miżuri addizzjonali ta' natura permanenti ta' għallinqas EUR 7 biljuni (0.5% tal-GDP) fl-2004 li, fuq il-bażi tat-tbassir tal-Kummissjoni tar-Rebbiegħa 2004, jista' jwaqqaf id-deterjorament tal-bilanċ aġġustat ċiklikament fl-2004. Dan għandu jipprovdi biżżejjed spazju sabiex il-bilanċ jinġieb taħt it-3% tal-valur ta' referenza tal-GDP, filwaqt li fl-istess ħin jitqiesu r-riskji possibbli li l-miżuri ta' darba jistgħu ma jwasslux għall-ammonti previsti mit-tbassir tal-Kummissjoni tar-Rebbiegħa 2004, li fil-biċċa l-kbira jirriflettu t-tbassir uffiċjali fuq l-impatt tal-miżuri transitorji.Fis-snin ta' wara l-Italja għandha taħseb biex tiżgura titjib annwali ta' għallinqas 0.5 punt perċentwali tal-GDP f'termini ta' aġġustament ċikliku, u tkompli twarrab il-miżuri ta' darba kif stipulati fl-aġġornament ta' l-2003 tal-programm ta' stabilità. F'dan il-kuntest, minħabba l-għan tal-gvern biex inaqqas progressivament il-piż tat-taxxa, se jkun kruċjali li titrażżan in-nefqa, sabiex jiġu evitati defiċits ogħla li jirriżultaw minn qtugħ fit-taxxa mhux ikkompensat. Sabiex jiġu massimizzati l-benfiċċji fuq iż-żmien mezzan tal-konsolidazzjoni fiskali, il-Gvern għandu wkoll jagħti każ tal-kompożizzjoni u l-kwalità tan-nefqa.Fuq il-bażi ta' din il-valutazzjoni, il-Kummissjoni adottat ir-rakkomandazzjoni mehmuża għal rakkomandazzjoni mill-Kunsill li tagħti twissija bikrija lill-Italja, u qed tgħaddiha lill-Kunsill għad-deċiżjoni. Il-Kummissjoni tqis li, fl-interess tat-traparenza, it-twissija bikrija tal-Kunsill trid tkun pubblika u adottat ukoll proposta għal deċiżjoni tal-Kunsill f'dan is-sens, fi qbil mad-dispożizzjoni ta' l-Artikolu 99(4) tat-Trattat.Rakkomandazzjoni għal RAKKOMANDAZZJONI TAL-KUNSILL bil-għan li tagħti twissija bikrija lill-Italja sabiex jiġi evitat li jseħħ defiċit eċċessivIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 99(4) tiegħu,Wara li kkunsidra r-Regolament tal-Kunsill (KE) Nru 1466/97 tas-7 ta' Lulju 1997 dwar it-tisħiħ tas-sorveljanza tal-pożizzjonijiet tal-baġit u tas-sorveljanza u tal-koordinament tal-politika ekonomika [11], u b'mod partikolari l-Artikolu 6(2) tiegħu,[11]  ĠU L 209, tat-2.8.1997, p.1.Wara li kkunsidra ir-rakkomandazzjoni tal-Kummissjoni,Billi:(1) L-Artikolu 6(2) tar-Regolament tal-Kunsill (KE) Nru 1466/97 tas-7 ta' Lulju 1997 bħala parti mill-Patt ta' Tkabbir u ta' Stabilità jistabbilixxi sistema ta' twissija bikrija biex minn kmieni tavża Stat Membru dwar il-bżonn li jagħmel l-aġġustament meħtieġ għall-baġit biex jevita li d-defiċit tal-gvern isir eċċessiv. Twissija bikrija għandha tingħata meta l-Kunsill jidentifika fi Stat Membru diverġenza sinifikanti reali jew mistennija tal-pożizzjoni tal-baġit mill-għan tal-baġit għaż-żmien mezzan, jew it-triq ta' aġġustament lejha, stipulata fil-programm ta' stabilità ta' l-Istat Membru għall-bilanċ tal-gvern.(2) Fil-proċess li tittieħed deċiżjoni dwar jekk għandux jiġi attivat il-mekkaniżmu ta' twissija bikrija, għandha tingħata konsiderazzjoni lill-elementi li ġejjin: id-daqs taċ-ċaqliq baġitarju, jiġifieri kemm il-pożizzjoni tal-baġit ta' Stat Membru jvarja mill-għan stipulat fil-programmi ta' konverġenza u ta' stabilità; ir-raġuni taċ-ċaqliq baġitarju, jiġifieri, jekk id-diverġenza mill-għan tal-bilanċ attwali jistax jiġi spjegat b'fatturi purament ċikliċi; u r-riskju ta' pożizzjoni ta' defiċit eċċessiv, jiġifieri, jekk hemmx riskju li jinqabeż it-3% tal-valur ta' referenza tal-GDP.(3) Fir-riżoluzzjoni fuq il-Patt ta' Tkabbir u ta' Stabilità adottat f' Amsterdam fis-17 ta' Ġunju 1997 [12] il-Kunsill Ewropew stieden lill-partijiet kollha jimplimentaw it-Trattat u l-Patt ta' Tkabbir u ta' Stabilità b'mod strett u fil-ħin.[12]  ĠU C 236, tat-2.8.1997, p.1.(4) Fil-programm ta' stabilità aġġornat ta' l-2003 ta' l-Italja, li dwaru fl-10 ta' Frar 2004 [13] il-Kunsill ressaq opinjoni, l-awtoritajiet Taljani għall-2004 stabilew defiċit ta' l-amministrazzjoni pubblika ta' 2.2% tal-GDP, li tela' minn 0.6% tal-GDP skond kif previst għall-ewwel fil-programm ta' stabilità aġġornat ta' l-2002.[13]  ĠU C 43, tad-19.2.2004, p.1-2.(5) Fit-tbassir tal-Kummissjoni tar-Rebbiegħa 2004, id-defiċit ġenerali tal-gvern fl-Italja fl-2004 huwa mbassar għal 3.2% tal-GDP, għaldaqstant 2.6 punti perċentwali 'l fuq mill-għan previst fil-programm ta' stabilità aġġornat ta' l-2002 u 1.0 punt perċentwali 'l fuq mill-għan previst fil-programm ta' stabilità aġġornat ta' l-2003. Jekk issir referenza għall-għan inizjali ta' 0.6% tal-GDP, parti minuri biss miċ-ċaqliqa mbassra ta' 2.6 punti perċentwali tista' tiġi spjegata minn bidla fil-pożizzjoni ċiklika kif imkejla mid-differenza bejn il-prodott effettiv u l-prodott potenzjali. Jekk issir referenza għall-għan rivedut ta' 2.2% tal-GDP, iċ-ċaqliq imbassar ta' 1.0 punt perċentwali huwa kollu kemm hu f'termini aġġustati ċiklikament, ladarba l-istima tad-differenza bejn il-prodott effettiv u l-prodott potenzjali hija prattikament l-istess u ma nbidlitx. Il-fatt li l-istrateġija ta' aġġustament fiskali tal-Gvern qed tistrieħ ħafna fuq miżuri ta' natura transitorja taħbi deterjorament li huwa saħansitra ikbar fuq il-bażi tal-pożizzjoni tal-baġit, u dan jirrifletti n-nuqqas ta' aġġustament tan-nefqa primarja kurrenti.(6) Ir-reviżjonijiet suċċessivi għaż-żjieda fid-defiċit tal-baġit essenzjalment jirriflettu tendenza li ngħatat importanza mis-servizzi tal-Kummissjoni fil-valutazzjonijiet tekniċi tagħhom tal-programmi ta' stabilità aġġornati [14] u ta' l-opinjonijiet tal-Kunsill dwar l-istess programmi [15]. Il-pjani baġitarji ġew ibbażati għal darba darbtejn fuq previżjoni ta' tkabbir ottimista żżejjed, li a posteriori wasslu għal riżultati ta' bilanċ f'perċentwali tal-GDP agħar mill-għan stabbilit, kemm f'termini nominali kif ukoll f'termini aġġustati ċiklikament, anki mingħajr miżuri diskrezzjonarji espansjonarji addizzjonali tul is-sena fiskali. Minkejja li kull tbassir ta' tkabbir ekonomiku huwa intrinsikament suġġett għall-iżbalji, u bosta analisti ma rnexxielhomx jantiċipaw kemm kien se jdum ir-ritmu mnaqqas ċikliku attwali, il-grad u l-persistenza ta' l-ottimiżmu fit-tbassir għat-tkabbir ekonomiku ta' l-Italja mhumiex konsistenti ma' strateġija fiskali prudenti.[14]  http://europa.eu.int/comm/economy_finance/about/activities/sgp/cswd_en.htm.[15]  ĠU C 26 , ta' l-4.2.2003; ĠU C 51, tas-26.2.2002; ĠU C 77, tad-9.3.2001.(7) Bħala riżultat ta' ċaqliq suċċessiv, il-pożizzjoni baġitarja Taljana fl-2004 hija 'l bogħod milli tkun qrib il-bilanċ, kemm f'termini nominali kif ukoll f'termini aġġustati ċiklikament. B'mod partikolari, it-tbassir tal-Kummissjoni tar-Rebbiegħa 2004 għar-riżultat tad-defiċit huwa 'l fuq minn 3% tal-valur ta' referenza tal-GDP għad-defiċit stabbilit fit-Trattat. Barra minn hekk, iċ-ċaqliq mqabbel mal-mogħdija lejn pożizzjoni qrib il-bilanċ jew ta' bilanċ favorevoli ppreżentat fil-programm ta' stabilità aġġornat ta' l-2003 aktarx li jikber aktar sa l-2005. It-tbassir tal-Kummissjoni tar-Rebbiegħa 2004 għall-2005 jipprevedi defiċit ibbażat fuq leġislazzjoni li teżisti ta' 4% tal-GDP, bl-istennija li l-attività ekonomika aggregata terġa' taqbad.(8) Il-livell tad-dejn ta' l-Italja, meta mqabbel f'ratio mal-GDP, għadu għoli u t-tnaqqis bil-mod ħafna tiegħu jsaħħaħ it-tħassib dwar il-finanzi pubbliċi tagħha. Apparti ċ-ċaqliq suċċessiv tal-baġit, it-tnaqqis tar-ritmu fit-tnaqqis tad-dejn ġie affettwat mid-differenzi persistenti bejn il-kontijiet tal-kontanti u l-kontijiet tad-dovuti, li, mill-istess natura ta' dawn l-aggregati, għandhom jaqtgħu lil xulxin maż-żmien. L-eċċess akkumulat tal-fabbisogno di cassa delle amministrazioni pubbliche (miżura tad-defiċit ibbażata fuq il-likwidità u li tinkludi transazzjonijiet b'assi finanzjarji imma teskludi dħul mill-privatizzazzjoni) u d-defiċit skond id-definizzjoni ta' Maastricht kellu l-piż ta' xi 8 punti perċentwali tal-GDP fuq it-tnaqqis tar-ratio tad-dejn sa mill-1999. Il-ħarsa lejn il-ġejjieni li qed tagħti l-Kummissjoni hija waħda li tqis li r-ratio għoli ħafna tad-dejn jirrapreżenta riskju għas-sostenibilità fit-tul tal-finanzi pubbliċi, tikkunsidra l-impatt tal-baġit futur ta' popolazzjoni li qed tixjieħ, it-tnaqqir tal-bilanċ favorevoli primarju, il-vulnerabilità għal xokkijiet negattivi eventwali fuq ir-rati ta' l-imgħax, b'marġini għal tnaqqis ulterjuri fl-imgħax impliċitu fuq id-dejn li issa ġew prattikament eżawriti, u r-rata baxxa ta' tkabbir tal-GDP potenzjali ta' l-ekonomija Taljana.(9) Sabiex jinxteħet dawl fuq id-dinamiċi tad-dejn tal-gvern f'dawn l-aħħar snin u fiż-żmien mezzan, huwa xieraq li l-Italja tipprovdi informazzjoni fuq il-fatturi apparti s-self nett li kienu ta' kontribut għall-bidla fil-livell tad-dejn, bħat-tipi differenti ta' transazzjonijiet finanzjarji, (speċifikatament, żjidiet fl-għoti ta' self u xiri ta' ishma, il-komponenti ta' dawn l-aggregati, kif ukoll l-għejun għal dawn iż-żjidiet) u d-differenza bejn l-figuri bbażati fuq il-kontijiet tal-kontanti u l-kontijiet tad-dovuti għad-defiċit tal-gvern.(10) L-iżviluppi tal-finanzjamenti pubbliċi mbassra fl-2004 jikkostitwixxu diverġenza sinifikattiva fir-rigward tal-pjanijiet ta' l-2003 tal-programm aġġornat ta' stabilità u mill-mogħdija ta' aġġustament lejn l-oġġettiv ta' terminu mezzan ta' pożizzjoni qrib il-bilanċ jew ta' bilanċ favorevoli. Id-diverġenza sinifikanti mbassra fl-2004 sejra tipposponi aktar l-impenn għaż-żmien mezzan għall-kisba ta' pożizzjoni qrib il-bilanċ.(11) Jekk isir aġġustament ippjanat sew, maħsub bħala l-ewwel pass fi ħdan programm multiannwali kredibbli, jista' jagħti l-każ li l-effett posttiv ta' fiduċja jinħoloq u għalhekk jgħin sabiex itaffi effetti negattivi fuq id-domanda fiż-żmien fil-qosor. Dan l-aġġustament għandu jdur madwar it-tnaqqis sostanzjali u r-rikompożizzjoni tan-nefqa, sabiex jinħoloq spazju għat-tnaqqis maħsub tal-piż tat-taxxa, u għandu wkoll jinbena madwar aċċelerazzjoni fit-tnaqqis tar-ratio tad-dejn mal-GDP. Jidher li fuq medda ta' żmien fit-tul, dan iwassal għal żjieda u titjieb fil-potenzjal tat-tkabbir.(12) In vista ta' dak li ngħad hawn fuq, jidher għalhekk xieraq li għandhom jiġu implimentati miżuri addizzjonali ta' natura permanenti ta' għallanqas EUR 7 biljun (0.5% tal-GDP) li, fuq il-bażi tat-tbassir tal-Kummissjoni tar-Rebbiegħa 2004, jista' jwaqqaf id-deterjorament tal-bilanċ aġġustat ċiklikament fl-2004. Dan għandu jipprovdi biżżejjed spazju sabiex il-bilanċ jinġieb taħt it-3% tal-valur ta' referenza tal-GDP, filwaqt li fl-istess ħin jitqiesu r-riskji possibbli li l-miżuri ta' darba jistgħu ma jwasslux għall-ammonti previsti mit-tbassir tal-Kummissjoni tar-Rebbiegħa 2004, li fil-biċċa l-kbira jirrifletti t-tbassir uffiċjali. Fis-snin ta' wara, l-Italja għandha l-għan li tiżgura titjib annwali ta' mill-anqas 0.5 ta' punt perċentwali tal-GDP f'termini aġġustati ċiklikament sakemm s tintlaħaq pożizzjoni li hija qrib il-bilanċ jew ta' bilanċ favorevoli, u tkompli twarrab miżuri ta' darba kif stipulati fil-programm aġġornat ta' stabilità ta' l-2003.(13) Fuq il-bażi tal-valutazzjoni magħmula mill-Kummissjoni, il-Kunsill jidentifika diverġenza sinifikanti f'termini ta' l-Artikolu 6(2) tar-Regolament tal-Kunsill (KE) Nru 1466/97.(14) Hemm bżonn li tingħata twissija bikrija li tavża lill-Italja sabiex jiġi evitat li jseħħ defiċit eċċessiv.B'DAN JIRRAKKOMANDA:1. L-awtoritajiet Taljani għandhom jieħdu l-miżuri xierqa biex jiżguraw li d-defiċit ġenerali tal-gvern ma jaqbiżx it-3% tal-valur ta' referenza tal-GDP stabbilit fit-Trattat ta' l-2004. Għal dan il-għan, l-adozzjoni ta' miżuri addizzjonali ta' natura permanenti li jammontaw għallinqas għal 0.5 punt perċentwali tal-GDP fl-2004 mhux biss inaqqsu r-riskju li jinqabeż il-limitu ta' 3% tal-GDP, imma anki jgħinu biex terġa' tinbeda l-konsolidazzjoni fiskali.2. Fis-snin ta' wara, l-Italja għandha tfittex li tiżgura titjib annwali ta' għallinqas 0.5 ta' punt perċentwali tal-GDP f'termini aġġustati-ċiklikament sakemm tintlaħaq pożizzjoni li hija qrib il-bilanċ jew ta' bilanċ favorevoli u tkompli twarrab miżuri ta' darba kif stipulati fil-programm aġġornat ta' stabilità ta' l-2003. Minħabba l-għan tal-Gvern li progressivament inaqqas il-piż tat-taxxa, ser ikun kruċjali li titrażżan in-nefqa kurrenti primarja, filwaqt li titjieb il-kwalità u l-kompożizzjoni tagħha, sabiex jiġu evitati d-defiċits ogħla li eventwalment jirriżultaw mit-tnaqqis ta' taxxa mhux ikkompensat. Dan għandu jikkontribwixxi biex jiżgura konsolidazzjoni fiskali fit-tul u biex isaħħaħ it-tkabbir ekonomiku potenzjali.3. L-Italja għandha tieħu l-passi kollha meħtieġa biex tgħaġġel fit-tnaqqis tad-dejn. L-Italja hija wkoll mistiedna li tħejji rapport sal-bidu ta' Lulju dwar id-dinamiċi tad-dejn tal-gvern f'dawn l-aħħar snin u fiż-żmien mezzan, b'attenzjoni partikolari għal fatturi apparti mis-self nett li huwa jikkontribwixxu għall-bidla fil-livell ta' dejn.Din ir-rakkomandazzjoni hija indirizzata lir-Repubblika ta' l-Italja.Magħmula fi Brussel, [...]Għall-KunsillIl-President[...]